El present avís legal regula els termes i condicions (en endavant, condicions) que regulen l'accés i/o l'ús per als usuaris (en endavant, usuari) de l'aplicació per a dispositius mòbils desenvolupada pel Departament d'Agricultura, Ramaderia, Pesca i Alimentació (DARP).
Si us plau, llegiu detingudament aquestes condicions, ja que el fet d'accedir i/o emprar el servei i/o d'instal·lar l'App FotoDUN significa que les heu llegides, les heu entès i les accepteu, sense reserves.
L'usuari declara accedir voluntàriament a la present aplicació, atorgant el seu consentiment, acceptar i conèixer els advertiments legals, condicions i termes d'ús continguts en aquest document.
S'adverteix també que el present avís legal i/o les condicions de l'ús de la present aplicació podran patir modificacions de qualsevol tipus, quan el Departament d'Agricultura, Ramaderia, Pesca i Alimentació ho consideri oportú, o amb la finalitat d'adequar-se als canvis legislatius i tecnològics futurs.
El fet que l'usuari continuï utilitzant el servei s'ha d'entendre com l'acceptació per part seva de les modificacions introduïdes, en cas contrari, si l'usuari no està d'acord amb els canvis, pot desinstal·lar en qualsevol moment l'aplicació del seu dispositiu.
En cas que no estigueu d'acord amb el contingut d'aquestes condicions o en cas que vulgueu revocar el vostre consentiment un cop acceptades (per exemple, quan se'n produeixi una modificació) disposareu de les opcions següents:
L'objectiu principal de FotoDUN és que els agricultors/res puguin enviar fotos geoetiquetades que evidenciïn la realitat de la seva explotació al DARP.
D'aquesta manera disminuiran les visites al camp per part dels tècnics del DARP, s'estalviaran recursos i disminuiran les molèsties als agricultors durant la campanya dels controls.
La nova reglamentació de la Comissió Europea promou i regula l'ús d'aquesta tecnologia en la gestió de la Política Agrícola Comuna.
Pot ser destinatària de l'aplicació qualsevol persona que sigui usuària de l'aplicació DUN i que vulgui fer arribar al DARP una evidència fotogràfica relacionada amb qualsevol tràmit gestionat mitjançant la Declaració Única Agrària (DUN).
Per convertir-se en usuari, caldrà l'aplicació de la plataforma Android Market i instal·lar-la al seu dispositiu mòbil:
L'aplicació mòbil FotoDUN ha estat impulsada i desenvolupada pel DARP, el qual n'és propietari.
Com a propietari de l'aplicació i subjecte al compliment continuat d'aquestes condicions, el DARP concedeix a l'usuari una llicència no exclusiva, no transferible i gratuïta únicament per a l'ús privat i personal de l'app mòbil FotoDUN.
Aquesta llicència tindrà una durada igual a la de la duració de la relació jurídica establerta en aquestes condicions.
En qualsevol cas, l'usuari no estarà autoritzat a realitzar cap altra activitat amb l'aplicació o qualsevol element del servei (per exemple, nom, logotips i imatges) que no estigui expressament prevista en aquest apartat.
En especial, amb caràcter enunciatiu i no limitatiu, l'usuari no podrà utilitzar, accedir, copiar, reproduir, transformar o crear treballs derivatius, descompilar, descodificar, realitzar enginyeria inversa, transferir, transmetre, llogar, distribuir, llicenciar, subllicenciar, vendre o comerciar amb l'aplicació i els seus continguts o drets, o disposar de l'aplicació de qualsevol altra manera sense la prèvia autorització expressa i per escrit del DARP.
Informació sobre l'ús de les vostres dades
Quines dades recollim i amb quina finalitat ho fem:
Dades que s'obtenen del dispositiu.
Quines dades recollim sobre el vostre dispositiu:
Funcionament tècnic i seguretat de l'app
L'app FotoDUN només transmet les dades que l'usuari ha comunicat al formulari "enviament", així com les coordenades de geolocalització obtingudes per posició GPS, si el dispositiu es troba en un lloc sense cobertura GPS no es podrà realitzar les fotografies de l'enviament.
Aquesta aplicació utilitza un protocol segur HTTPS en la transmissió de dades des del vostre telèfon mòbil cap als servidors del DARP.
Els requisits per a la transmissió de dades són els següents:
Per ampliar aquesta informació i conèixer els detalls del tractament de dades es pot consultar el document ' Dades i tràmits de les explotacions agràries a la DUN ' (veure l'enllaç relacionat de la dreta).